Eurasiaf krepayot (Charadrius morinellus)

Eurasiaf krepayot ( Charadrius morinellus ) tir katca ke Charadriidae yasa, tigisa koe naelafa arktikafa lenteka.

 Pimtara 
 Cugunaykafa dirnura 
Lan sverigaf sulemopik van-laniyis va eurasiaf krepayot ( Charadrius morinellus ) cwas, va nuba lev ato lajufargieyer ise do zveri lajulevmadayar ; meexaksason va guyuca, bani wan tuidulayar ! Rabateyet da krepayotye ( kire to int cwar ) to tici cwara batinde va nubara isker. Neke zveri amidapon dile linular. Buluson va atoxo viele va lujdik geomason ok wiltbotceson lasugilrundayar, ise aultdivpaklason is temeson ieson anamelanir. Bak bata inafa lamara mal naelafa lenteka vage mediter-raneafa gola lize va fentugal tiskir, eurasiaf krepayot va ayik jadion rodaxar.

 Stabrega ke darekeugal  
Eurasiaf krepayot koe arktikafa ruga ke Skanda is Sibira begamur. Voxe koe gundaf patectoy abicote dere nazbalker : meftavafa ruga ke ronefa Alp rodega isu Karpata is Ural is koe Mongola. Ko batyona gola, batinde va stabrega ke direkeugal kaatoer. Tire sulem ke ruga loon geeon bliyid. Ugale opra licaweyer, koe anameda vadjesa vas sinyona olegara lanote zavzagiyid, trabe koe meftavafa werda gundafa gu ruga ton lidawicka is tcastaf ruxeem.

Koe beto idulugalafo irubaxo, eurasiaf krepayot-eem ke Europa is Asia bak muvugal maltalar aze va lentefa kima ke letaxo reme Afrika is Pokefa Roneka kaltalar. Fentugalon, va man krepayot male Magriba kale Irana is male Sinay gola kale Iraka kle trasit. Mali anyusteaksat, sin ton lospama vas bara ik sana maltalad aze bak alubeaksat ke darefa tanda oxam dimtalad. Imwugalon, krepayotafa tolonga va tawavo vas gedrafe divatce gikereled.

 Afigasuteks 

 Xantaza 
 Eurasiaf krepayot dene www.europalingua.eu

 Notraca 
 Pulasa vuestexa is klita 
 (en) vuest- : Alan P. Peterson : Charadrius morinellus is Charadriiformes
 (en) vuest- : Animal Diversity Web : Charadrius morinellus
 (fr+en) vuest- : Avibase : Charadrius morinellus
 (en) vuest- : Catalogue of Life : Charadrius morinellus (Linnaeus, 1758)
 (en) vuest- : Walvedeyafa Zveriopafa Aba : Charadrius morinellus is Charadriiformes
 (fr) vuest- : DORIS : espèce Charadrius morinellus
 (fr) vuest- : Oiseaux.net : Charadrius morinellus
 (fr) vuest- : INPN : Charadrius morinellus (Linnaeus, 1758)
 (fr+en) vuest- : ITIS : Charadrius morinellus (Linnaeus, 1758)
 (en) vuest- : Fauna Europaea : Charadrius morinellus
 (en) vuest- : NCBI : Charadrius morinellus
 (en) vuest- : Tree of Life Web Project : Charadrius morinellus
 (en) vuest- : UICN : Charadrius morinellus (Linnaeus, 1758)
 (en) vuest- : World Register of Marine Species : Charadrius morinellus (Linnaeus, 1758)

 Ara vuestexa 
 Eurasiaf krepayot (Charadrius morinellus) dene Wikispecies 

Eurasiaf krepayot (Charadrius morinellus)
Eurasiaf krepayot (Charadrius morinellus)
Eurasiaf krepayot (Charadrius morinellus)